*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Νοεμβρίου 1983

σχετικά με την εκκαθάριση των λογαριασμών που υποβλήθηκαν από τη Γαλλική Δημοκρατία στα πλαίσια των δαπανών επισιτιστικής βοήθειας σε σιτηρά και γαλακτοκομικά προϊόντα του οικονομικού έτους 1975

(Το κείμενο στη γαλλική γλώσσα είναι το μόνο αυθεντικό)

(83/549/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1703/72 του Συμβουλίου της 3ης Αυγούστου 1972 περί τροποποιήσεως του κανονισμού (ΕΟΚ) αριθ. 2052/69 όσον αφορά την κοινοτική χρηματοδότηση των δαπανών που προκύπτουν από την εκτέλεση της συμβάσεως επισιτιστικής βοηθείας του 1967 και περί καθορισμού των κανόνων της κοινοτικής χρηματοδοτήσεως των δαπανών που προκύπτουν από την εκτέλεση της συμβάσεως επισιτιστικής βοηθείας του 1971 (1), και ιδίως το άρθρο 9 παράγραφος 3,

τον κανονισμό (ΕΟΚ) αριθ. 2681/74 του Συμβουλίου της 21ης Οκτωβρίου 1974 περί κοινοτικής χρηματοδοτήσεως των δαπανών που προκύπτουν από την προμήθεια αγροτικών προϊόντων λόγω της επισιτιστικής βοηθείας (2),

ύστερα από διαβουλεύσεις με την Επιτροπή του ΕΓΤΠΕ,

Εκτιμώντας:

ότι, σύμφωνα με το άρθρο 2 του κανονισμού (ΕΟΚ) αριθ. 522/73 της Επιτροπής της 14ης Φεβρουαρίου 1973 περί των λεπτομερειών εφαρμογής του κανονισμού (ΕΟΚ) αριθ. 1703/72 (3), η Γαλλική Δημοκρατία διαβίβασε στην Επιτροπή τις αιτιολογικές καταστάσεις που είναι αναγκαίες για την εκκαθάριση των λογαριασμών·

ότι δεν είναι δυνατόν να χρηματοδοτηθούν, κατά την έννοια των άρθρων 7 και 8 του κανονισμού (ΕΟΚ) αριθ. 1703/72, παρά μόνο η αξία του προϊόντος και τα έξοδα μεταφοράς και διανομής σύμφωνα με τους εφαρμοζόμενους κανόνες· ότι οι ίδιοι αυτοί κανόνες εφαρμόζονται, κατ' αναλογία, στα προγράμματα επισιτιστικής βοήθειας σε γαλακτοκομικά προϊόντα· ότι, υπό το φως των ελέγχων που διενεργήθηκαν, ένα τμήμα των δαπανών που έχουν δηλωθεί, και το οποίο ανέρχεται σε 59 354 544,22 γαλλικά φράγκα, δεν ανταποκρίνεται στην έννοια αυτή, και, κατά συνέπεια, δεν μπορεί να χρηματοδοτηθεί· ότι πρέπει, επίσης, να αφαιρεθεί στο στάδιο αυτό ποσό 32 046 ,73 γαλλικών φράγκων με την επιφύλαξη συμπληρωματικής εξέτασης για να προσδιοριστούν, με βάση περαιτέρω στοιχεία εκτίμησης που πρέπει θα παρασχεθούν από το κράτος μέλος, οι ακριβείς ποσότητες που λείπουν στο στάδιο της παράδοσης· ότι το κράτος μέλος ενημερώθηκε λεπτομερειακά για τις μειώσεις αυτές και μπόρεσε να γνωστοποιήσει τη θέση του σχετικά με το ζήτημα αυτό·

ότι η επιφύλαξη που διατυπώνεται στο σημείο 7 του παραρτήματος της απόφασης 77/755/ΕΟΚ της Επιτροπής της 22ας Νοεμβρίου 1977 περί της εκκαθαρίσεως των λογαριασμών που υποβλήθηκαν από τη Γαλλική Δημοκρατία στα πλαίσια των δαπανών επισιτιστικής βοήθειας σε σιτηρά και αποκορυφωμένο γάλα σε σκόνη που αγοράστηκε στην αγορά κατά το οικονομικό έτος 1974 (4), μπορεί να αρθεί λαμβανομένης υπόψη της εκκαθάρισης του οικονομικού έτους 1975,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι λογαριασμοί των υπηρεσιών και οργανισμών που είναι εξουσιοδοτημένοι από τη Γαλλική Δημοκρατία να καταβάλουν τις δαπάνες του οικονομικού έτους 1975, σχετικά με την επισιτιστική βοήθεια σε σιτηρά και γαλακτοκομικά προϊόντα, εκκθαρίζονται όπως εμφαίνεται στο παράρτημα.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 7 Νοεμβρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 180 της 8. 8. 1972, σ. 1.

(2) ΕΕ αριθ. L 288 της 25. 10. 1974, σ. 1.

(3) ΕΕ αριθ. L 50 της 23. 2. 1973, σ. 33.

(4) ΕΕ αριθ. L 313 της 7. 12. 1977, σ. 9.

ΠΑΡΑΡΤΗΜΑ

Εκκαθάριση των λογαριασμών των υπηρεσιών και οργανισμών που είναι εξουσιοδοτημένοι στη Γαλλία να καταβάλουν τις δαπάνες που απορρέουν από προγράμματα επισιτιστικής βοήθειας σε σιτηρά και γαλακτοκομικά προϊόντα

1.2 // 1. Διαθέσιμα μετά την εκκαθάριση των λογαριασμών του οικονομικού έτους 1974 // 26 664 906,02 FF // 2. Προκαταβολές που έχουν αποφασιστεί στα πλαίσια του οικονομικού έτους 1975 για τα προγράμματα επισιτιστικής βοήθειας // 513 734 804,05 FF // 3. Σύνολο για την κάλυψη των δαπανών του οικονομικού έτους 1975 // 540 399 710,07 FF // 4. Δαπάνες που έχουν πραγματοποιηθεί στα πλαίσια του οικονομικού έτους 1975 και έχουν αναγνωρισθεί εις βάρος του κεφαλαίου 92: δαπάνες επισιτιστικής βοήθειας του γενικού προϋπολογισμού των Ευρωπαϊκών Κοινοτήτων // 446 951 689,65 FF // 5. Διαθέσιμα μετά την εκκαθάριση των λογαριασμών του οικονομικού έτους 1975 // 93 448 020,42 FF

6. Η επιφύλαξη που έχει διατυπωθεί στο σημείο 7 του παραρτήματος της απόφασης 77/755/ΕΟΚ της Επιτροπής της 22ας Νοεμβρίου 1977 περί της εκκαθαρίσεως των λογαριασμών που υποβλήθηκαν από τη Γαλλική Δημοκρατία στα πλαίσια των δαπανών επισιτιστικής βοήθειας σε σιτηρά και αποκορυφωμένο γάλα σε σκόνη που έχει αγοραστεί στην αγορά του οικονομικού έτους 1974 αίρεται, λαμβανομένης υπόψη της εκκαθάρισης του οικονομικού έτους 1975.

7. Ως προς το πρόγραμμα υπέρ του Νίγηρα, κατ' εφαρμογή του κανονισμού (ΕΟΚ) αριθ. 289/74 της Επιτροπής, αφαίρεση 32 046,73 FF πραγματοποιείται με την επιφύλαξη ότι το κράτος μέλος θα παράσχει έγκυρο δικαιολογητικό για την αναγνώριση του γεγονότος ότι η ποσότητα που έλειπε στο στάδιο παράδοσης ανέρχεται σε 43,891 τόνους και όχι σε 68,475 τόνους.